चिल्लाया, गालियां दीं... कहा- मुझे बाहर निकालो; लैंडिंग के बाद बोला- क्रू मेंबर्स को सम्मान मिले
Senior Citizen Experienced A Panic Attack On A Flight From Newark To Mumbai नेवार्क से मुंबई जा रही फ्लाइट में एक सीनियर सिटीजन को पैनिक अटैक आ गया। वो क्रू मेंबर्स से कहने लगे कि दरवाजा खोले, मुझे बाहर जाना है।
नेवार्क से मुंबई जा रही एअर इंडिया की फ्लाइट में बुधवार को एक सीनियर सिटीजन को पैनिक अटैक आ गया। वो क्रू मेंबर्स से कहने लगे कि दरवाजा खोलो, मुझे बाहर जाना है। पैसेंजर करीब सात घंटे तक चिल्लाता रहा।
इस दौरान वो गाली दे रहे थे और तीन बार पास बैठी अपनी पत्नी का गला दबाने की कोशिश की। किसी तरह क्रू मेंबर्स ने उन्हें शांत कराया। वहीं, लैंडिंग के बाद उन्होंने कंपनी से उन्हें संभालने वाले क्रू मेंबर्स को सम्मानित करने की बात कही है।
पहले तीन घंटे शांत बैठा, फिर चिल्लाने लगा
मिस्टर टॉनसेकर अपनी पत्नी के साथ एअर इंडिया की फ्लाइट AI-144 के बिजनेस क्लास में नेवार्क से मुंबई जा रहे थे। फ्लाइट ने नेवार्क से स्थानीय समय के अनुसार दोपहर 12:20 बजे उड़ान भरी थी। क्रू मेंबर्स ने बताया कि उड़ान के शुरुआती तीन घंटे तो वह शांति से बैठे थे। इसके बाद उनकी किसी बात को लेकर एक क्रू मेंबर्स से बहस हो गई।
कुछ देर बाद उन्हें पैनिक अटैक आ गया। इसके बाद वह सात घंटे तक चिल्लाते रहे। वह क्रू मेंबर्स को गालियां देकर दरवाजा खोलकर उन्हें बाहर जाने देने को कह रहे थे। इस दौरान क्रू मेंबर्स उन्हें लगातार समझा रहे थे और शांत रहने की अपील कर रहे थे।
पैसेंजर ने क्रू मेंबर्स को गालियां दीं
फ्लाइट में मौजूद एक पैसेंजर ने बताया कि उस सीनियर सिटीजन ने पहले भी एअर इंडिया में सफर किया होगा। शायद इसीलिए एक एयर होस्टेज उनसे पूछ रही थी कि जब आपने पिछली बार हमारे साथ यात्रा की थी तब आप ठीक थे, इस बार क्या हुआ। इसके बाद भी मिस्टर टॉनसेकर क्रू मेंबर्स को गालियां दे रहे थे और जोर-जोर से चिल्ला रहे थे। इन सात घंटों में टॉनसेकर ने तीन बार अपनी पत्नी का गला दबाने की कोशिश की।
लैंडिंग के बाद कहा- क्रू मेंबर्स को सम्मान मिले
फ्लाइट मुंबई लैंड होने के बाद मिस्टर टॉनसेकर ने बताया कि विमान में मौजूद डॉ. वेणुगोपाल और डॉ. पटेल ने मेरी मदद की। इसके लिए फ्लाइट के कैप्टन ने अनाउंसमेंट कर उनको धन्यवाद कहा। क्रू मेंबर्स ने सात घंटों तक मेरा ध्यान रखा और फ्लाइट डायवर्ट नहीं की, जिससे अन्य लोग समय से अपनी डिस्टीनेशन पर पहुंचे सकें। क्रू मेंबर्स के इस काम के लिए कंपनी को उन्हें सम्मानित करना चाहिए। इस मामले में अभी तक एअर इंडिया की ओर से कोई बयान नहीं आया है।
फ्लाइट में इसी तरह की घटनाओं से जुड़ी अन्य खबरें भी पढ़ें...
एअर इंडिया पायलट ने कॉकपिट में गर्लफ्रेंड को बुलाया, ऑब्जर्वर सीट पर बैठाया
दुबई से दिल्ली आ रही एअर इंडिया की फ्लाइट में पायलट अपनी गर्लफ्रेंड को कॉकपिट में ले गया। दोनों वहां एक घंटे रहे। पायलट ने क्रू से उसके लिए तकिये मंगवाए और शराब परोसने को कहा। क्रू ने कॉकपिट में शराब परोसने से मना किया तो पायलट भड़क गया और उनके साथ अभद्रता की। पढ़ें पूरी खबर...
एअर इंडिया फ्लाइट में पैसेंजर ने क्रू से मारपीट की, 2 मेंबर्स को चोटें आईं
उड़ान के दौरान पैसेंजर की बदतमीजी के चलते एअर इंडिया की फ्लाइट को एयरपोर्ट लौटना पड़ा। एयरलाइन के अधिकारी ने बताया कि दिल्ली से लंदन जा रही AI-111 फ्लाइट में एक पैसेंजर क्रू मेंबर्स से लड़ने लगा। उनके साथ मारपीट की। 2 क्रू मेंबर्स को चोटें आई हैं। पूरी खबर पढ़ें